b'\n_START_ARTICLE_\nGradi\xc5\xa1\xc4\x8de, \xc5\xa0martno pri Litiji\n_START_SECTION_\nZgodovina\n_START_PARAGRAPH_\nNa planoti Roven (539 m), na lepi razgledni to\xc4\x8dki stoji cerkev sv. Marije Magdalene. Prvi zapis o njej je iz leta 1526._NEWLINE_Zidava prve cerkvice je bila preprosta; \xc5\xa1lo je le za sobo z lesenim ometanim stropom. Obok nad prezbiterijem v obliki male kupole je bil gotovo mlaj\xc5\xa1i. V prvi svetovni vojni so vojaki sneli zvonove in jih pretopili v strelivo. Leta 1924 so naro\xc4\x8dili nova zvonova v zvonarni St. Vid. Na prvem, ki tehta 147 kg sta upodobljena sv. kri\xc5\xbe in sv. Jo\xc5\xbeef. Dodan je napis: Treska in hudega vremena re\xc5\xa1i nas o Gospod. Po svetovni vojni napravila soseka Gradi\xc5\xa1\xc4\x8de. Na drugem, ki tehta 281 kg, je upodobljeno srce Jezusovo, Sv. Filip in Jakob ter sv. Marija Magdalena. Slava Bogu na vi\xc5\xa1avah in mir ljudem na zemlji. Vsem dobrotnikom popla\xc4\x8daj Bog.  je \xc5\xa1e zapisano._NEWLINE_Septembra leta 1944 so Nemci cerkev po\xc5\xbegali, ko so iz Gradi\xc5\xa1kih Laz s protiletalskim topom streljali nanjo. Zgorelo je ostre\xc5\xa1je in vsa notranja oprema. Zvonik je ostal nepo\xc5\xa1kodovan, saj ognjeni zublji niso dosegli lesenih skodel na strehi.  _NEWLINE_Leta 1968 so pri\xc4\x8deli z obnovo cerkve. Na zunanji steni so naredili vez in nato \xc5\xa1e streho, nad oltarjem pa betonsko kupolo. !987. leta je bil zvonik prekrit z bakrom. Oltarno sliko je naslikal akademski slikar g. Toma\xc5\xbe Perko iz Dolenje vasi pri Cerknici, leta 1976._NEWLINE_23. septembra 1979 je bila prenovljena cerkev blagoslovljena._NEWLINE_Cerkev je videna vse od Zg. Loga, Litije, Sitarjevca, Zavrstnika, Cerkovnika, Gradi\xc5\xa1kih Laz in z vseh okoli\xc5\xa1kih hribov. Kot obramba proti Turkom je tu stalo utrjeno gradi\xc5\xa1\xc4\x8de. Poleg cerkve je na vzpetini arheolo\xc5\xa1ko najdi\xc5\xa1\xc4\x8de prazgodovinske hal\xc5\xa1tatske naselbine iz 10. stol. pr. n. \xc5\xa1t. Izkopanine hranijo na Dunaju._NEWLINE_Alojz Lambergar pripoveduje: _NEWLINE_\xe2\x80\x9eGradi\xc5\xa1\xc4\x8de je majhna vasica na obronku Jablani\xc5\xa1ke doline. Vas se imenuje po gradu, ki naj bi neko\xc4\x8d stal v vasi. To vem le po pripovedovanju mojega o\xc4\x8deta, vidnej\xc5\xa1ih razvalin pa ni. Pravijo tudi, da naj bi bilo tu zakopano zlato tele, ki so ga kasneje iskali. Na hrib\xc4\x8dku v vasi stoji majhna cerkvica, katere zavetnica je sv. Marija Magdalena. _NEWLINE_Neko\xc4\x8d so postavili kapelico ali kri\xc5\xbe tudi za to, da so se zahvalili za sre\xc4\x8dno vrnitev.'